Diari Oficial de la Generalitat Valenciana


Sumari del DOGV 205, del 22-11-1984 (1984/803591)

ORDRE de la Conselleria d'Economia i Hisenda, de 30 d'octubre de 1984, sobre procediment de pagament per als serveis territorials d'aquesta Conselleria.
--------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1984/10/30/(1)/dof/vci/html**

### Dades del document

Número de DOGV
:   205

Data del DOGV
:   22-11-1984

Secció del DOGV
:   DISPOSICIONS GENERALS

Número del document
:   1984/803591


Data del document
:   30-10-1984

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de la Conselleria d'Eonomía i Hisenda, de 30 d'octubre de 1984, sobre pricediment de pagament per als Serveis Territorials d'aquesta Conselleria.  
L'assumpció de competències en matèria d'Hisenda, com a conseqüència dels tributs estatals cedits, una vegada en vigor el Reial Decret 1754/1984, de 18 de juliol, fa necessari que es dicten les normes a què hauran d'ajustar-se per al pagament, tant les devolucions d'ingressos indeguts dels tributs cedits, com les que es deriven de les operacions extrapressupostàries de la gestió dels tributs esmentats.   
1. Expedició de manaments de pagament  
Tots els manaments de pagament que s'expedesquen per al pagament d'obligacions amb càrrec a la "Tresoreria de la Generalitat Valenciana, Compte de Tributs Cedits", oberta en el Banc d'Espanya en virtut de la disposició addicional tercera de la Llei 30/1983, de 28 de desembre, s'estendran a favor del creditor directe, entenent-hi la persona física o jurídica, subjecte passiu de l'obligació tributària que genera la devolució d'ingressos indeguts o l'obligació extrapressupostària.   
A més a més de les dades del creditor, es consignarà el número del document nacional d'identitat, si és una persona física o el número d'identificació fiscal, si es tracto d'una persona jurídica que reglamentàriament estiga subjecta a l'assignació del número esmentat pels Serveis de la Delegació d'Hisenda de l'Estat competent.   
2. El pagament dels manaments s?efectuarà per alguns dels mitjans que tot seguit s'expressen:   
a) Per transferència bancària.   
b) Mitjançant taló contra el compte corrent de la Tresoreria de la Generalitat Valenciana. Compte Tributs Cedits.   
c) Per formalització a altres conceptes del Pressupost o d'operacions de Tresoreria.   
3. Els pagaments per transferència s'efectuaran als creditors privats o públics que així ho sol·liciten, i sempre a les Corporacions Locals als comptes que indiquen, que hauran d'estar necessàriament oberts a nom. de la persona o Entitat, a favor de la qual haja estat expedit el manament de pagament, al Banc d'Espanya o Entitats de crèdit inscrites al Registre de Bancs i Banquers, Caixa Postal d'Estalvis o Caixes d'Estalvis integrades en la Confederació Espanyola de Caixes d'Estalvis o Caixes Rurals.   
Les peticions de transferència seran formulades pel creditor o el seu representant o apoderat degudament acreditat, cosa que es justificarà d'una vegada en presentar el poder corresponent, i hauran d'anar acompanyats d'escrit o certificació del Banc o Caixa confirmant l'obertura del compte i el títol o la denominació que haurà de ser coincident amb la personalitat del creditor.   
Els creditors particulars o els apoderats podran sol·licitar en qualsevol moment l?anul·lació o modificació del sistema a què estiguessen acollits.   
4. Pagament per taló.   
4.1. S'efectuarà el pagament mitjançant taló nominatiu contra el compte corrent de la Tresoreria de la Generalitat Valenciana en el Banc d'Espanya, als creditors privats o públics que no hagen optat pel procediment de transferència bancària.   
4.2. La utilització del taló com a forma de pagament requerirà la presència física en les Caixes de les Tresoreries de la Generalitat del creditor o del seu representant o persona autoritzada, la qual signarà el rebut en el manament de pagament, amb la identificació prèvia per les Tresoreries, i serà inexcusable la fidel observància d'aquest precepte. Amb caràcter excepcional, quan ho aconselle la naturalesa i quantia del pagament, els serveis esmentats podran creuar els talons per tal que el cobrament s'efectue a través de l'Entitat Financera que eligesca el creditor.   
4.3. Si els perceptors no sabien o no podien signar, a prec de l'interessat i en presència d'aquest i del Tresorer o Caixer que efectue el pagament, ho faran dos testimonis que no depenguen de la Tresoreria, anotant en el manament les dades del document nacional d'identitat de l'interessat i dels signants.   
5. Els pagaments que s'efectuen seran relacionats per separat, els de procediment de taló dels de transferència, per les Tresoreries Territorials en fulls a l'efecte, en triplicat exemplar amb destí a la Direcció, Tresoreria i Intervenció, que datarà els pagaments en el moment del lliurament als interessats o quan es produesca una anul·lació, que es comunicarà al Servei esmentat amb signatura del Director Territorial.   
En el desenvolupament del Servei s'observaran les normes següents   
a) Una vegada expedits per Intervenció els manaments de pagaments, es passaran a Tresoreria per rebut o nota de Servei.   
b) Tresoreria procedirà a confeccionar les relacions de talons a expedir pels imports líquids a satisfer als interessats. Després d'obtenir la conformitat del Director dels Serveis, passarà els manaments de pagament i les relacions a Intervenció.   
c) Prestada conformitat fiscal, la Intervenció cursarà a Caixa els manaments de pagaments amb un exemplar de la relació. Procedirà a arxivar-ne l'exemplar i disposarà l'enviament del tercer a l'Il·lm. Sr. Director.   
6. Dels impostos i comissions bancàries.   
6.1. Els talons i les transferències bancàries regulades en aquesta Ordre estan exempts de l'Impost d'Actes Jurídics Documentats d'acord amb l'article 48 del Reial Decret Legislatiu 3050/80, de 30 de desembre.   
6.2. Els tributs que corresponga liquidar-retenir sobre el principal dels manaments de pagament seran deduïts de l'import per a l'ingrés "en formalització" i aplicació posterior.   
7. De les responsabilitats de la Generalitat.   
La Generalitat queda exempta de tota responsabilitat davant el creditor, sempre que la tramitació de les transferències es realitze als comptes corrents assenyalats per l'interessat i dins de les normes d'aquesta Ordre.   
8. Dels poders notarials per al cobrament dels manaments.   
Qualsevol creditor privat de la Tresoreria de la Generalitat, pel motiu que siga, podrà percebre els crèdits mitjançant representants autoritzats a través de poder atorgat en forma legal amb els requisits exigits en el Dret i convalidats per l'Assessoria Jurídica.   
9. De les autoritzacions administratives.   
9.1. Els creditors privats de la Tresoreria de la Generalitat que tinguen de fer efectiu el cobrament de quantitats que no excedesquen de 10.000 pessetes podran subscriure autorització administrativa a favor de tercera persona, per al cobrament d'aquestes.   
9.2. L'autorització administrativa serà estesa en paper timbrat de la classe corresponent o en paper comú reintegrat amb timbres mòbils de la quantia que escaiga i contindrà: Nom i cognoms del creditor, veïnatge, edat, estat, adreça i número i data del document nacional d'identitat. Idèntiques dades respecte a la persona autoritzada, quantia del crèdit cobrable, oficina que haja de satisfer-lo i concepte pel qual és creditor, que serà signat pel creditor i la persona autoritzada.   
9.3. L'autorització serà presentada per duplicat, directament per l'interessat, davant l?interventor de l'Oficina pagadora o el corresponent a l'Oficina del seu domicili, en cos de residir en província distinta o demarcació territorial, el qual sota la seua responsabilitat identificarà la persona del creditor, i ho farà constar en diligència signada en el peu d'ambdós exemplars, posant-hi el segell de la dependència. La identificació de la persona autoritzada l'efectuarà sempre l'Oficina pagadora. Amb aquests requisits tindrà l'autorització per fefaent per a la presentació en l'Oficina on haja d?efectuar-se el cobrament.   
9.4. Quan l'interessat residesca a localitat on no hi haja direcció dels Serveis Territorials de la Conselleria d'Economia i Hisenda, podrà presentar-se davant el Secretari de l'Ajuntament respectiu, qui diligenciarà els documents amb les mateixes formalitats que les assenyalades en el número anterior i autoritzades amb el vist-i-plau de l'Alcalde.   
9.5. En les autoritzacions a què fa referència aquest número no se n'exigirà la convalidació.   
9.6. Els Tresorers o Caixers que executen els pagaments uniran l'original de les autoritzacions administratives als manaments, comptes, nòmines o documents que acrediten el pagament, tot i conservant la còpia diligenciada de conformitat per a antecedent i arxiu de l?oficina.   
9.7. Quan una autorització servesca per al rebut de vàries quantitats successives, s'unirà l'exemplar original al primer manament i en els següents s'estendrà una nota amb la indicació del número i data d'aquell al qual fou adjuntada l'autorització.   
10. Aquesta Ordre entrarà en vigor a partir de la data de publicació.   
València, 30 d'octubre de 1984.   
El Conseller d'Economia i Hisenda  
ANTONI BIRLANGA I CASANOVA


Còpia Permalink ELI